Izbacit će ga iz škole: Učenik udario profesora iz vjeronauka

Incidentu je prethodio razgovor kod školskog psihologa na kojem su bili i učenikovi roditelji te razrednica. Kada se vratio u razred, prvo je verbalno, a zatim i fizički napao

<p>Učenik Elektrostrojarske škole u Varaždinu je u ponedjeljak fizički nasrnuo na profesora vjeronauka. Svemu je prethodio razgovor kod školskog psihologa gdje su bili i njegovi roditelji i razrednica. </p><p>– Nakon uvodnog razgovora s roditeljima, psiholog je pozvao učenika da i on bude nazočan razgovoru, s obzirom na ozbiljne primjedbe na njegovo ponašanje od strane razrednice i predmetnih nastavnika, neizvršavanje obveza i teže kršenje kućnog reda. Nakon određenog vremena, učenik je uz negodovanje, napustio ured psihologa i vratio se na nastavu - rekli su iz Elektrostrojarske škole Varaždin za<a href="https://regionalni.com/ucenik-elektrostrojarske-skole-varazdin-koji-je-nogom-udario-profesora-vjeronauka-bit-ce-izbacen-iz-skole/"> Regionalni.com. </a></p><p>Nakon razgovora otišao je u razred i izazvao incident. Uz verbalne neprimjerene izjave udario je nogom nastavnika. Psiholog je došao po njega, a on je napustio školu i nije pričekao svoje roditelje. </p><p>U utorak je ravnatelj u školu pozvao roditelje i učenika, no došao je samo otac. </p><p>- Otac se ispričao, navodi da su jučer odmah poslije razgovora svi bili na razgovoru u Centru za socijalnu skrb Varaždin gdje su upućeni na daljnje korake. Psiholog i ravnatelj obavili su i razgovor sa svim učenicima razreda te im prezentirali rješenje nastale situacije - kazali su iz škole. </p><p>Ravnatelj Igor Kos odlučio je, sukladno Statutu i Kućnom redu, učenika isključiti iz škole. </p>